**VANTAAN LASTENTARHANOPETTAJAYHDISTYS RY:N TOIMINTAKERTOMUS VUODELTA 2012**

1. HALLITUKSEN JA SEN NIMITTÄMIEN TAHOJEN TOIMINTA

Hallituksen tavoitteena oli vuonna 2012 mm. edunvalvonta (palkkaus ja työolot) sekä lastentarhanopettajien, erityislastentarhanopettajien ja johtajien työssäjaksaminen. Hallitus kokoontui vuoden 2012 aikana yhteensä 13 kertaa. Yhdistyksen yleiskokoukset pidettiin 3.5.2012 päiväkoti Montsassa ja 21.11.2012 päiväkoti Pehtoorissa. Hallituksen kehittämispäivä pidettiin 15.9.2012 Tuusulan Majatalo Onnelassa. Hallituksen perinteiset ruokakokoukset pidettiin 8.6.2012 ravintola Cantina Westissä ja 14.12.2012 ravintola Maharajassa.

Hallituksen jäsenet kouluttautuivat aktiivisesti erilaisissa OAJ:n ja LTOL:n järjestämissä yhdistystoimintaan liittyvissä koulutuksissa mm. uusien toimijoiden koulutus ja varhaiskasvatusseminaari.

Educa-risteilylle 27.-28.1.2012 osallistui hallituksesta Susanna Nousiainen.

Varhaiskasvatuspäivänä 9.2.2012 emme järjestäneet yhteistä tapahtumaa jäsenillemme ja lapsiryhmille, vaan yksiköitä kannustettiin kehittelemään omia tapahtumia Kestävän kehityksen teeman ympärille.

VLY lähetti vuoden aikana päättäjille ja virkamiehille kannanottoja Vantaan varhaiskasvatuksen säästöistä sekä teimme yhteistyössä Paikallisyhdistyksen kanssa kannanoton Vantaan talouden tasapainottamis- ja velkaohjelmaan varhaiskasvatuksen, opetuksen ja koulutuksen osalta. Laadimme kannanoton myös aiheesta; ”Vantaan päättäjät eivät ymmärrä varhaisen tuen tärkeyttä”, jonka myös Vantaan Sanomat julkaisi mielipidepalstalla. Leena Toivonen ja Susanna Nousiainen kävivät kuuntelemassa 18.6.2012 lautakunnan kokouksessa päätöstä säästöistä. Leena Toivonen esiintyi sekä radiossa että TV:ssä Vantaan säästöihin liittyvissä asioissa.

Paula Ojalehto kävi jälleen22.3.2012 Tikkurilan lukiolla pitämässä opiskelijainfon lastentarhanopettajan työnkuvasta. Myös muille vantaalaisille lukioille tarjottiin infomahdollisuutta, mutta innokkaita lukioita ei löytynyt. Tikkurilan lukion opiskelijainfo koettiin edelleen hyödylliseksi ja toimintaa päätettiin jatkaa myös tulevina vuosina.

OAJ:n Vantaan Opettajien Paikallisyhdistys järjesti jälleen 18.12.2012 Vantaan Opetuslautakunnan tapaamisen. Susanna Nousiainen osallistui tilaisuuteen VLY:n edustajana.

Yhdistys on vuoden aikana muistanut kaikkia 50, 60, 65 ja 70v. täyttäviä jäseniään onnittelukortein.

VLY tilasi vuonna 2012 Lastentarha-lehdet edelleen Apulaiskaupunginjohtaja Elina Lehto-Häggrothille ja Varhaiskasvatuksen johtaja Sole Askola-Vehviläiselle.

VLY tiivisti vuoden 2012 aikana edelleen yhteistyötään pääkaupunkiseudun muiden lto-yhdistysten (HELA, ELY) kanssa uuden OAJ Pääkaupunkiseudun Alueyhdistyksen kautta. Ltol-jaosto kokoontui vuoden 2012 aikana n. kerran kuussa. Jaosto mm. organisoi yhteisen lto-yhteysopettajakoulutuksen ja työaikaillan sekä valmisteli kannanottoja polttavista aiheista.

Vuoden aikana on pidetty säännöllistä yhteyttä myös LTOL:oon sekä OAJ:öön ja OAJ:n Vantaan Opettajien paikallisyhdistykseen mm. valtuutettujemme ja edustajiemme kautta.

Johtajien toimintaa yritettiin heräteltiin henkiin siinä onnistumatta. Eltojen tapaamisia ei ollut viime ollenkaan. Jaostoille laadittiin uudet kuvaukset ja niiden sääntöjä yhdenmukaistettiin.

VLY:n omia kotisivuja on muokattu luettavampaan ja jäseniä tavoittavampaan suuntaan. Valas on löytänyt tiensä myös kotisivuille sähköisessä muodossa. Facebook-sivut ovat olleet ahkerassa käytössä erilaisten artikkelien välittäjänä.

Jäseniä kannustettiin osallistumaan LTOL:n jäsenhankintakampanjaan. Vuonna 2012 kampanjaan panostettiin enemmän myös yhdistyksen puolelta, teimme päiväkotivierailuja sekä pidimme toimistopäivystyksiä jäsenten hankkimiseksi.

VLY:n järjestämä jäsenilta pidettiin 16.10.2012 Rekolan päiväkodissa LTO- koulutuksen 120-vuotisteemalla. Sanataidekoulutus 29.2.2012, Lapsen motorisen kehityksen havainnointiin liittyvä koulutus 8.5.2012 Rekolanmäen päiväkodissa, illallisristeily Helsingin edustalla 25.5.2012 ja Pietarin risteily 2-4.11.2012

Hallitus 2012

Puheenjohtaja: Leena Toivonen

Varapuheenjohtaja: Salla Sutinen

Muut hallituksen jäsenet: Sara Lehtonen, Sirpa Tammenkoski, Anna-Mari Ukkonen, Salla Sutinen, Tiina Järvinen ja Helena Lehtinen .

Hallituksen varajäsenet: Mari Sipiläinen, Sanna Tilli, Susanna Nousiainen, Paula Ojalehto, Saila Heikkilä ja Milla Salonen.

Jaostot ja muut tehtävät

Koulutus- virkistysjaosto: puheenjohtaja Anna-Mari Ukkonen

Muut jaoston jäsenet: Sirpa Tammenkoski, Salla Sutinen, Anna-Mari Ukkonen ja Sanna Tilli

Edunvalvontajaosto: Kokoonkutsujana Leena Toivonen

Muut jaoston jäsenet: luottamusmiehet ja heidän varansa

Sihteeri: Sara Lehtonen 31.4.2012 saakka / 1.5.2012 alkaen Sanna Tilli.

Jäsensihteeri: Tiina Järvinen

Valaan toimittaja: Helena Lehtinen

Taloudenhoitaja: Sari Marin 31.1.2012 saakka / 1.2.2012 alkaen Sirpa Tammenkoski

Lakkopäällikkö: Salla Sutinen, vara: Leena Toivonen

Paikallisyhdistyksen hallituksessa mukana VLY:stä 2012:

Susanna Nousiainen, Leena Toivonen ja Helena Lehtinen

vara: Salla Sutinen, Tiina Järvinen ja Sirpa Tammenkoski

Alueyhdistyksen hallituksessa mukana VLY:stä 2012:

Susanna Nousiainen, vara: Salla Sutinen

Alueyhdistyksen lto-jaostossa mukana VLY:stä 2012:

Salla Sutinen, Saila Heikkilä ja Susanna Nousiainen

vara: Leena Toivonen, Helena Lehtinen ja Anna-Mari Ukkonen.

LTOL:n hallituksessa mukana VLY:stä 2012:

Paula Kohtanen

LTOL:n valtuustossa mukana VLY:stä 2012:

Leena Toivonen ja Hanna Iso-Kuortti

vara: Saila Heikkilä, Paula Ojalehto, Jari Seppälä

2. TALOUDELLINEN TOIMINTA

VLY:n vuoden 2012 tulos oli 3802,19 euroa ylijäämäinen. Reiluun ylijäämäiseen tulokseen johtivat mm. ennakoitua suuremmat kuukausittaiset jäsenmaksupalautukset OAJ:ltä (budjetoitu 18500 euroa, tuotot 21725,83 euroa).

VLY järjesti vuoden 2012 aikana omia koulutus- ja virkistystapahtumia jäsenille ja osallistui mm. OAJ:n Vantaan Opettajien Paikallisyhdistyksen sekä OAJ Pääkaupunkiseudun (alueyhdistyksen) järjestämien jäsentapahtumien järjestämiseen. Suurimmat VLY:n omien jäsentapahtumien kuluerät aiheutuivat iltaristeilystä Helsingin edustalla (888,80e - omavastuut 240,00 euroa), Pietarin risteilystä (2325,00 euroa - omavastuut 700,00 euroa) sekä teatteri-illallisesta (1250,00 euroa - omavastuut 375,00 euroa). Jäsenten koulutusavustuksia ei vuonna 2012 jaettu. Koulutus- ja virkistystoiminnan menot olivat vuonna 2012 yhteensä 7022,70 euroa. Tapahtumista kerättyjen omavastuiden ja saatujen koulutusavustusten yhteistuotto oli sitä vastoin 2175 euroa.

VLY järjesti yhden jäsenillan vuoden aikana. Suunniteltu johtajien kokoontuminen peruuntui vähäisen osallistujamäärän vuoksi. Myöskään elto -toimintaa ei vuonna 2012 järjestetty. Jäseniä houkuteltiin mukaan syyskokoukseen elokuvalippuja jakamalla. Lippujen kulut 127,50 euroa. Uusien jäsenten hankintakampanjaan käytettiin n. 100 euroa. VLY lahjoitti vuonna 2012 200 euroa SOS-lapsikylätoimintaan.

Valaan painatuksen kulut ylittivät edelleen budjetoidut kulut (budjetoitu 800 euroa, kulut 1204,17 euroa). Tämä aiheutui jäsenlehden kehittymisestä entistäkin laajemmaksi lehdeksi ja painokustannusten noususta. Edunvalvonnallisen toiminnan kulut jäivät huomattavasti alle budjetoidun (budjetoitu 500 euroa, kulut 99,64 euroa). Hallitus ei vuoden aikana postittanut yksittäisille jäsenille materiaaleja ja tiedotteita koteihin.

Syntymäpäiväonnittelukortteja lähetettiin jälleen v. 2012 aikana kymmenittäin. Jäsenistön informointi ja materiaalipostitus hoidettiin lähinnä sähköpostin ja päiväkoteihin lähetettävän postituksen muodossa. VLY muisti yhteistyötahojaan onnittelulahjoin merkkipäivinä.

Hallituksen ja sen asettamien jaostojen suurimpia menokohtia olivat matka- ja toimihenkilökorvausten sekä kokouspalkkioiden lisäksi vuoden 2013 Educa-risteilyn kulut, kehittämispäivä Tuusulassa sekä hallituksen ja jaostojen ruokakokoukset.

VLY:n talous on vakaalla pohjalla ja varsinaisen toiminnan kulut ovat pysyneet maltillisina. Jäsenille on järjestetty aktiivisesti toimintaa: jäseniltoja, koulutusta ja virkistystä. Jäseniä on houkuteltu aktiivisesti mukaan toimintaan. Osallistumalla toimintaan jäsen saa parhaan hyödyn jäsenyydestään!

3. EDUNVALVONNALLINEN TOIMINTA

Vantaan Lastentarhanopettajayhdistys ry:n edunvalvontatoiminta oli vuonna 2012 erittäin aktiivista. Yhdistyksen edunvalvonnallisesta toiminnasta vastasivat ensisijaisesti VLY:n edunvalvontajaosto ja luottamusmiehet ja sekä pääluottamusmies. Lisäksi edunvalvonnassa olivat tiiviisti mukana hallitus ja OAJ:n toimisto ja luottamusmiesorganisaatio. Pääluottamusmies Pirita Hellberg aloitti 2012 maaliskuun alusta OAJ Pääkaupunkiseudun alueyhdistyksen alueasiamiehenä. Luottamusmiehillä oli jäsenmäärään sidottua lm -ajankäyttöä 3,5 päivää viikossa. Tämä aika on jaettu luottamusmiesten kesken seuraavasti: Susanna Nousiainen 2,5 päivää viikossa, Helena Lehtinen 1 päivä viikossa.

Vuoden aikana luottamusmiehet osallistuivat erilaisiin kokouksiin ja tapaamisiin sekä kouluttautuivat OAJ:n ja LTOL:n järjestämissä edunvalvontakoulutuksissa. Näitä olivat mm. Vantaan omat luottamusmieskokoukset, sivistystoimen yhteistoimintaryhmän kokoukset sekä pääkaupunkiseudun luottamusmiestapaamiset. Luottamusmiehet osallistuivat LTOL:n Neuvottelupäiville 23.-24.3.2012, Varhaiskasvatusseminaariin 28.-29.9.2012 ja JUKO:n alueellisiin YT-päiviin 22.-23.10.

Edunvalvontajaosto kokoontui 4 kertaa. Jaoston tapaamisissa työstettiin mm. Sole Askola-Vehviläisen ja Sivistystoimen henkilöstöpäällikön Anne Mannerin tapaamisissa käsiteltäviä asioita sekä tehtiin VLY:n edunvalvonnalle pidemmän aikavälin tavoitteita. Lisäksi tarkennettiin vuoden 2013 järjestelyvaraerien tavoitteitamme.

Vuoden aikana luottamusmiehet tapasivat varhaiskasvatuksen johtaja Sole Askola-Vehviläisen 3 kertaa: 20.3., 18.4. ja 16.11. Tapaamisissa käsiteltiin mm. lastentarhanopettajien työtehtävien lisääntymistä, KOT-lastenhoitajia, varhaiskasvatuksen säästöjä suhteessa Vantaan TVO:aan (ks. kotisivut). Luottamusmiehet olivat mukana myös seuraavissa tapahtumissa: Educa-risteily 27.-28.1.2012, pääkaupunkiseudun yhteysopettajatapaaminen 10.11.2012, OAJ on the road 15.2. ja 2.10., LTOL-jaoston työaikakoulutus 29.11., Opetuslautakunta VOAY:ssä 18.12.

Luottamusmiehet olivat jäsenistön tavoitettavissa kaikissa yhdistyksen omissa tilaisuuksissa (jäsenillat, koulutus- ja virkistystapahtumat). Luottamusmiehet tekivät lisäksi muutamia päiväkotikäyntejä mm. työaika-asioiden puitteissa. Yksittäisiä jäseniltä esille nousseita kysymyksiä ja ongelmia työstettiin vuonna 2012 aktiivisesti eteenpäin.

Luottamusmies Susanna Nousiainen oli mukana työryhmässä, joka työsti vara- ja päiväkodinjohtajien tehtävien vaativuuden arviointia (TVA) sekä työryhmässä, jossa työstettiin uutta parijohtajuusideaa. Luottamusmiehet työstivät jäsenlehti VaLaaseen edunvalvontaan liittyviä tekstejä sekä osallistuivat nettiadressin (29.5.), Vantaan Sanomien mielipidekirjoituksen (1.12.) ja tv- ja radiohaastattelujen työstämiseen (aiheina mm. Vantaan TVO:n suunnitelmat kotihoidon tuen Vantaa-lisän ja erityistä tukea tarvitsevien lasten resurssikertointen leikkaukset).

4. KOULUTUS JA VIRKISTYSJAOSTON TOIMINTA

Koulutus- ja virkistysjaosto kokoontui vuonna 2012 kuusi kertaa (25.1, 21.3, 14.5, 14.8, 8.10 ja 14.11). Jaoston puheenjohtajana toimi Anna-Mari Ukkonen ja jäseninä Salla Sutinen, Saila Heikkilä, Sirpa Tammenkoski, Sanna Tilli ja Mari Sipiläinen.

Jaosto järjesti vuoden 2012 aikana seuraavat koulutus- ja virkistystapahtumat:

Motoriikkakoulutus pidettiin 8.5.2012 Rekolanmäen päiväkodissa. Kouluttajana toimi fysioterapeutti, NDT, lasten fysioterapian erikoisasiantuntija Nita Tolvanen. Osallistujia oli 13. Omavastuuta ei kerätty.

Illallisristeily Helsingin edustalla M/S Natalialla järjestettiin 25.5.2012. Osallistujia oli 25. Omavastuun osuus oli 15 euroa.

Pikkujouluristeily Pietariin järjestettiin 2.-3.11.2012. Osallistujia oli 22. Omavastuun osuus oli 35 euroa.

Hierontaleikit ja –harjoitukset –koulutus pidettiin 15.11.2012 Hiekkaharjun päiväkodissa. Kouluttajana toimi lto, kehoterapeutti, lapsihieronnan kouluttaja Reija Suntio. Koulutuksessa oli osallistujia 19. Omavastuun osuus oli 5 euroa.

Illallisteatteri järjestettiin 1.12.2012 Teatteriravintola Nyyrikissä. Osallistujia oli 24. Omavastuun osuus oli 15 euroa.

Yhdistyksen syyskokoukseen osallistuneille annettiin elokuvaliput Bio Grand elokuvateatteriin Tikkurilaan.

Anna-Mari Ukkonen ja Milla Salonen olivat aktiivisesti järjestämässä ja suunnittelemassa vuoden 2013 Vaka-bileitä.